في الغرب دايرين نزام غرامات كبير في حالة خالفتي حظر التجوال والى معندكش باش تخلص الغرامة كاين عقوبات حبسية بديلة، ولكن في الغالب الناس كتخلص الغرامة، في المغرب الوقت محاكة شوية لذا نظام غرامات كبير رادع مخدامش بزاف اذن الحبس هو الحل، وطبعا ملي كتلاقى مع شي قايد إنساني كتوقف القضية عند التصرفيق، الموشكيل هو بعض المغاربة ماباغين لا يتعاقبو بالحبس ولا الغرامة ولا التصرفيق باغين الدولة تعامل معاهم بحال شي أم مع ولدها المراهق يديرها كحلة زحلة وتسمحليه وتراعيليه، طبعا أفضل حاجة وأكثرها تحضرا وأرقى ما وصلات ليه الإنسانية راه هو القانون وخاصو يتطبق كيما هو وعلى كولشي، وماشي من حق أي رجل أمن أو سلطة يصرفق شي مواطن نهائيا، والى خالف القانون يطبقو معاه، ولكن في نفس الوقت تقدر تشد شي واحد دابا وتدير معاه القانون وتسيفطو للحبس وإحتمال كبير تكون سيفطتي حامل للفيروس باش يختالط مع على الأقل ربعين واحد فالشامبري، أو غرامة في هاد الوقت ديال الأزمة كيبقى المسمن وجبة ساخنة تأكل على مهل لكن بدون تلذذ.